John Muir

John Muir (født 21. april 1838 i Dunbar, Skottland, død 24. desember 1914 i Los Angeles, California) «John Muir», Encyclopedia of World Biography var en skotsk-amerikanerKennedy White, Kim, red. (2013): America Goes Green: An Encyclopedia of Eco-Friendly Culture in the United States. Santa Barbara, California: ABC-CLIO. s. xxiii. Sitat: John Muir (1838–1914) was a Scottish-born American citizenFox (1985), s. 42 som var kyndig innenfor flere fag, han var forfatter, oppfinner, ingeniør og geolog, men mest kjent som naturforsker. 

John Muir utviklet seg i løpet av sitt liv fra naturforsker mer og mer til naturverner og stod allerede for mange av ideene man kjenner fra dagens miljøvernere og forkjempere for dyrs rettigheter. Han var omtalt som «John av fjellene» og «far av nasjonalparkene».McGuckin, Travis (2015): John Muir: Father of the National Parks. Lulu Press. ISBN 9781329556317. Miller, Barbara Kiely (2008): John Muir. Gareth Stevens. ISBN 978-0836883183. s. 10.

Brevene, essayene og bøkene hans som beskriver hans opplevelser i naturen og villmarken, spesielt i Sierra Nevada, har blitt lest av millioner. Hans aktivisme bidro til å bevare Yosemite Valley og Sequoia nasjonalpark, begge i California, og hans eksempel har fungert som en inspirasjon for bevaring av mange andre villmarksområder. Sierra Club, som han var med å grunnlegge, er en framtredende amerikansk naturvernorganisasjon. I sitt senere liv viet Muir mesteparten av tiden til bevaring av skogene og fjellene i den vestlige delen av USA.«Western Forests & Mountains» , U.S. Global Change Research Program Som en del av kampanjen for å gjøre Yosemite til en nasjonalpark, publiserte Muir to framstående artikler om villmarksbevaring i The Century Magazine, «The Treasures of the Yosemite» og «Features of the Proposed Yosemite National Park»; dette bidro til å støtte presset for at den amerikanske kongressen skulle vedta et lovforslag i 1890 om å etablere Yosemite nasjonalpark.Library of Congress: «Documentary Chronology of Selected Events in the Development of the American Conservation Movement, 1847-1920»  Den åndelige kvaliteten og entusiasmen for naturen som er uttrykt i hans skrifter, har inspirert lesere, inkludert presidenter og kongressmedlemmer, til å ta grep for å bidra til å bevare store naturområder.«The Life and Contributions of John Muir» , Sierra Club

John Muir har blitt ansett som «en inspirasjon for både skotter og amerikanere».«John Muir: The Life and Times» , Scotland.org. 27. april 2015. Muirs biograf, Steven J. Holmes, mener at Muir har blitt «en av skytshelgenene for det tjuende århundres amerikanske miljøvirksomhet», både politisk og rekreasjonsmessig. Som et resultat blir hans forfatterskap ofte omtalt i bøker og tidsskrifter, og han har ofte blitt sitert av naturfotografer som Ansel Adams.Adams, Ansel (2002): America's Wilderness: the Photographs of Ansel Adams, with the Writings of John Muir. Philadelphia, PA: Courage Books. ISBN 978-0762413904. «Muir har dypt formet selve kategoriene som amerikanere forstår og ser for seg deres forhold til den naturlige verden», skrev Holmes. Holmes, Steven (1999): The Young John Muir: An Environmental Biography. Madison: Univ. of Wisconsin Press.

Muir ble kjent for å være en økologisk tenker, politisk talsmann og religiøs profet, hvis skrifter ble en personlig guide inn i naturen for mange mennesker, noe som gjorde navnet hans «nesten allestedsnærværende» i den moderne miljøbevisstheten. Ifølge forfatter William Anderson eksemplifiserte Muir «arketypen av vår enhet med jorden»,Anderson, William (1998): Green Man: The Archetype of Our Oneness with the Earth. ISBN 978-0951703816. mens biograf Donald Worster har sagt at Muir mente at hans oppdrag var «redde den amerikanske sjelen fra total overgivelse til materialisme».Worster, Donald (2008), s. 403   Den 21. april 2013 ble den første John Muir-dagen feiret i Skottland, som markerte 175-årsjubileet for hans fødsel, og hyllet naturverneren. I hans fødeby Dunbar har han blitt hedret på mange vis, blant annet institusjoner og skoler som har blitt oppkalt etter ham. 

 Markeringer 

Referanser

 Litteratur 
 Fox, Stephen R. (1985): The American conservation movement : John Muir and his legacy. Univ of Wisconsin Press. ISBN 978-0-299-10634-8.
 Steiner, Dieter (2011): Die Universitet der Wildnis: John Muir und sein Weg zum Natuchuz in den USA, München, ISBN 3865812732
 Worster, Donald (2008): A passion for nature, the life of John Muir, Oxford Univerity Press, ISBN 0199782245

 Eksterne lenker 
 IPNI 
 Sierra Club: biografi (engelsk)
 Bildegalleri av John Muirs liv i Holt-Atherton Spesielle Samling i biblioteket ved University of the Pacific


Kategori:Skotter
Kategori:Polyhistorer